CELEX: 32004R2169
Language: sk
Date: 2004-12-17 00:00:00
Title: Nariadenie Komisie (ES) č. 2169/2004 zo 17. decembra 2004, ktorým sa mení a dopĺňa nariadenie (ES) č. 1535/2003, ktorým sa ustanovujú podrobné pravidlá na uplatňovanie nariadenia Rady (ES) č. 2201/96 o systéme pomoci pre výrobky z ovocia a zeleniny

18.12.2004   
            
            
               SK
            
            
               Úradný vestník Európskej únie
            
            
               L 371/18
            
         
      NARIADENIE KOMISIE (ES) č. 2169/2004
   zo 17. decembra 2004,
   ktorým sa mení a dopĺňa nariadenie (ES) č. 1535/2003, ktorým sa ustanovujú podrobné pravidlá na uplatňovanie nariadenia Rady (ES) č. 2201/96 o systéme pomoci pre výrobky z ovocia a zeleniny
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), najmä na jeho článok 6b ods. 3 a článok 6c ods. 7,
   keďže:
   
               (1)
            
            
               Článok 9 ods. 2 nariadenia Komisie (ES) č. 1535/2003 (2) stanovuje, že dodatky ku zmluvám môžu zvýšiť množstvo pôvodne stanovené v zmluve najviac o 30 %. Avšak čo sa týka sušených fíg určených na výrobu figových pást, môžu sa zvýšiť množstvá pôvodne stanovené v zmluve medzi výrobcom a spracovávateľom najviac o 100 %. Táto výnimka je uplatniteľná iba do hospodárskeho roka 2003/2004.
            
         
               (2)
            
            
               Vzhľadom na to, že príčiny udelenia tejto výnimky stále pretrvávajú, keďže výroba a vývoz sú nepretržité počas celého hospodárskeho roka, je potrebné ustanoviť ju trvalou.
            
         
               (3)
            
            
               V dôsledku toho je potrebné zmeniť a doplniť nariadenie (ES) č. 1535/2003.
            
         
               (4)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre výrobky z ovocia a zeleniny,
            
         PRIJALA TOTO NARIADENIE:
   Článok 1
   Článok 9 ods. 2 pododsek 2 nariadenia (ES) č. 1535/2003 sa nahrádza týmto textom:
   
      „Avšak dodatky ku zmluvám pre nespracované sušené figy určené na výrobu figových pást sa môžu uzatvárať najneskôr do 31. mája a môžu zvýšiť pôvodne stanovené množstvá v zmluvách najviac o 100 %.“
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Je uplatniteľné od hospodárskeho roka 2004/2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2004
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 29. Nariadenie naposledy zmenené a doplnené nariadením Komisie (ES) č. 386/2004 (Ú. v. EÚ L 64, 2.3.2004, s. 25).
   
      (2)  Ú. v. EÚ L 218, 30.8.2003, s. 14. Nariadenie naposledy zmenené a doplnené nariadením (ES) č. 1132/2004 (Ú. v. EÚ L 219, 19.6.2004, s. 3).